A sellőhöz hasonlóan már tavasszal fejest ugorhatunk a levendulás nyárba

Megérkeztek a Starbucks tavaszi italkülönlegességei

Az idei tél hosszú és dermesztő látogatása után, itt az ideje, hogy végre új lendületet vegyünk! A melengető napsugarak még csak óvatosan kukucskálnak a felhők mögül, de a Starbucks már most elhozta a nyár hangulatát. Az új szezonális kínálat merész levendulás ízei és jeges variációi épp olyanok, mint egy sellő kacér kacsintása a hullámok között – csábítóak, különlegesek és tele vannak varázslattal.

Miközben a vastag kabátokat lassan könnyedebb darabokra cseréljük, miért ne frissítenénk fel a napi kávérutinunkat is? A Starbucks tavaszi italkülönlegességei a lágy levendulával, a karakteres matchával és a krémes eszpresszóval gondoskodnak arról, hogy minden korty egy kis napsütést csempésszen a mindennapokba.

Színezzük a tavaszt idén üde zöldre és lágy lilára!

A levendula lágy aromája idén tavasszal három különleges italban is felbukkan, hogy kellően felkészülhessünk a nyár csodás időszakára. Azok számára, akik finoman szeretnének ráhangolódni erre a különleges ízvilágra, az Iced Lavender Flavour Latte a tökéletes választás. A levendula leheletnyi karakterességét és a Starbucks Blonde® Espresso finom eleganciáját a jeges zabital teszi teljessé, de a levendula ízű hideg tejhab koronázza meg. A kávézólánc azoknak is kedvez, akik forrón szeretik, ők a Lavender Flavour Velvet Latte formájában élvezhetik a csábító levendulás tejeskávét.

Az igazán merészek, akik mindig nyitottak az újdonságokra, az Iced Lavender Flavour Matcha Latte intenzív jeges ízvilágában fogják megtalálni új kedvencüket. A matcha tea és a levendula ízű tej minden kortya merész és egyben harmonikus élményt rejt. Mindkét szezonális ital kérhető forró változatban is, ráadásul a levendula aromáját akkor is élvezhetjük, ha épp nem vágyunk kávéra, hiszen a krémesen lágy Lavender Flavour Creme Frappuccino® blended beverage bármikor elvarázsol. A visszatérők kedvelői is örülhetnek, hiszen a White Mocha Iced Oat Shaken Espresso újra a menüre került. A jeges zabital, a tökéletes világos pörkölésű eszpresszó és a fehércsokoládés eszencia minden tavaszi pillanatot egy fokkal boldogabbá tesz.

Mindig, ahogy épp kedvünk tartja

A Starbucks idén tavasszal nemcsak az új ízekre, hanem az állandó menüjére és a tőle megszokott személyre szabhatóságra is nagy hangsúlyt fektet. Hiszen van, hogy nem kívánunk egy cappuccino vagy latte klasszikusságánál többet. Természetesen az alapitalokba még így is vihetünk egy kis csavart, ahogyan a sellő is képes játékos örvényt kelteni maga körül. Akár a jeges italok hívei vagyunk, akár a meleg kávék jelentik számunkra a komfortot, mindegyikben cserélhetjük a hagyományos tejet növényi tejalternatívákra\* – plusz költség nélkül –, és ez még csak a kezdet!Bátran variálhatjuk az ízeket, választhatunk dupla vagy akár tripla eszpresszó shotot , kérhetünk az italunk tetejére tejszínhabot vagy Cream Cold Foam-ot és kísérletezhetünk a különféle pörkölésekkel is. A Starbucks Blonde® Espresso Roast világos pörkölésű, lágy és kiegyensúlyozott ízvilágú, míg a sötétebb pörkölésű Starbucks® Espresso Roast markánsabb, gazdagabb aromájú.

A napsugarak már hívogatnak, ne tartson vissza hát semmi, hogy belekortyoljunk a tavasz frissítő üdeségébe és a szezon újdonságaiba!

\* A Cream Cold Foam kivételével.

Sajtókapcsolat:

* Varga Dóra Karola, PR munkatárs
* FLOW PR
* varga.dora@flowpr.hu

|  |  |
| --- | --- |
|  | © Starbucks |
|  | © Starbucks |

Eredeti tartalom: Starbucks

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=20269